open-index/open-wikipedia-markdown huggingface dataset:
ג'ון ברני כרום

**ג'ון ברני כרום** (באנגלית: **John Berney Crome**; 1 בדצמבר 1794 – 15 בספטמבר 1842) היה צייר נוף אנגלי, שהשתייך לבית הספר לציירים באסכולת נוריץ'. לפעמים הוא ידוע בכינוי 'כרום הבן' כדי להבדיל אותו מאביו ג'ון כרום.

## ביוגרפיה
ג'ון ברני קרום נולד בנוריץ', מחוז נורפוק, ב-8 בדצמבר 1794, והוטבל ב־14 בדצמבר בכנסיית סנט ג'ורג', קולגייט, נוריץ'. הוא היה הבכור מבין שבעת ילדיו שנותרו בחיים של הצייר ג'ון כרום (1768–1821), ואשתו, פיבי ברני. אביו היה אמן נוף חשוב ומייסד אגודת האמנים ואסכולת נוריץ'.

כשהבין את המחסור החינוכי שלו, הוא החליט שבנו צריך להיות בעל השכלה טובה, וג'ון ברני כרום למד בבית הספר נוריץ' עד גיל שמונה-עשרה. הוא התחנך כאשר ד"ר סמואל פורסטר והכומר אדוארד וולפי היו מנהלי בית הספר. במקביל, עם שאיפות להיות אמן, הוא ליווה את אביו במסעות רישום.

בשנת 1816 הוא נסע עם חברו לבית הספר ג'ורג' וינסנט, והרופא, בנג'מין סטיל (שהתחתן אחר כך עם אחותו של כרום) לבקר בפריז.

## קריירה אמנותית
כרום סייע לאביו בהוראה והתמנה לצייר נוף של דוכס סאסקס. הוא הפך לחבר באגודת האמנים נוריץ' והציג שם רבות מתמונותיו בין השנים 1806–1830. הוא מונה לסגן נשיא האגודה בשנת 1818, ובהמשך לנשיא במספר הזדמנויות.

עם מותו של אביו ג'ון כרום באפריל 1821, המשיך ג'ון ברני כרום את עבודתו בהוראת האמנות של אביו ועבר לבית המשפחה ברחוב גילדנגייט, נוריץ ', אליו הוסיף סטודיו.

בין השנים 1811 ו-1843 הציגו עבודות רבות באקדמיה המלכותית לאמנויות, במוסד הבריטי ובחברה לאמנים בריטים בלונדון, וערך נסיעות לרישום וציור בצרפת, הולנד, בלגיה ואיטליה. עבודתו מראה את השפעת אביו, וכמו אביו הוא צייר אפקטים רבים של אור הירח, כמו בציור "הנהר לאור הירח" בשנת 1834.

כתוצאה מחייו הראוותניים, כרום הגיע לפשיטת רגל בשנת 1831, ונאלץ למכור את תכולת בית אביו. ציורים רבים שנעשו על ידי אביו הושלכו בשלב זה. לאחר מכן עבר לגור ליארמות' בשנת 1835, שם המשיך ללמד ציור.

'מחלה חשוכת מרפא' הייתה הגורם למותו ב-15 בספטמבר 1842.

כרום היה נשוי פעמיים, אך לא נולדו לו ילדים.

## יצירתו
ג'ון ברני כרום עבד בצבעי שמן, צבעי מים ועיפרון, וצייר סצנות חוף ונוף כפרי. ציוריו של כרום מושפעים ובעלי דמיון חזק לציוריו של אביו, וגם של אמן בית הספר הנוריץ' ג'ורג' וינסנט, ויצירותיהם התבלבלו לעיתים זו עם זו.

בין השנים 1811 ו-1843 הציג שבע עבודות באקדמיה המלכותית, שלושים וחמש במוסד הבריטי וחמישים וחמש באגודת האמנים הבריטים. רבות מיצירותיו הוצגו בחברת האמנים באדינבורו ובחברת האמנים הבריטית.

למוזיאונים של נורפוק יש אוסף משמעותי של עבודותיו, בעיקר במוזיאון הטירה, וציוריו מוחזקים על ידי גלריית טייט, מרכז ייל לאמנות בריטית, אוסף האמנות הממשלתי בבריטניה, מוזיאוני שפילד, מוזיאון בית העירייה של אוקספורד, הגלריה והמוזיאון לאמנות ויליאמסון, ואוסף המורשת האנגלית, קנווד.

ציוריו של ג'ון ברני כרום מעולם לא הגיעו למעמד המזוהה עם אמני הנוף האנגלים הגדולים.

## גלריה
 

File:Crome, Moonlight.jpg | אור ירח

File:J B Crome 1794-1842 Irrigation Canal, Norfolk.jpg | תעלת השקיה בנוריץ'

File:John Berney Crome - Burgh Castle.jpg | חורבות מבצר

File:John Berney Crome, Amsterdam.jpg | אמסטרדם

File:John Berney Crome - Sailing Boats and Barges on a Dutch(?) Estuary - Google Art Project.jpg | סירות מפרש הולנד (?)

File:Crome, Moonlit river scene.jpg | אור ירח על הנהר


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ציירים בריטים
קטגוריה:בריטים שנולדו ב-1794
קטגוריה:בריטים שנפטרו ב-1842
Tu Foto del DNI

**Tu Foto del DNI** (בעברית: **תמונת הזהות שלך**) הוא סינגל שהוקלט על ידי מרמי, ביחד עם הזמרת-יוצרת הספרדייה איתנה. השיר יצא לאור ב-14 בספטמבר 2020, על ידי חברת התקליטים יוניברסל מיוזיק גרופ, כסינגל שלא מתוך אלבום. השיר הופץ בפורמטים דיגיטליים וברשתות הסטרימינג.

השיר הגיע למקום החמישי במצעד השירים שבספרד.

## רקע וכתיבה
השיר נכתב על ידי מרמי, פבלו סבריאן, מאוריסיו רנגיפו, אנדרס טורס ואיתנה והופק על ידי מאוריסיו רנגיפו ואנדרס טורס. לפי אתר המוזיקה Genius, השיר יצא במקור כבר ב-11 בספטמבר 2020, אך עם זאת האודיו הרשמי שלו הועלה ליוטיוב רק ב-14 בספטמבר באותה השנה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4 מיליון השמעות.

## וידאו קליפ
האודיו הרשמי של השיר הועלה לערוץ היוטיוב של מרמי ב-14 בספטמבר 2020 ולא ב-11 בספטמבר באותה השנה. האודיו צבר למעלה מ-635 אלף צפיות.

## מיקומי שיא

## קישורים חיצוניים

## הערות שוליים

קטגוריה:שירי איתנה
קטגוריה:שירים בספרדית
קטגוריה:שירים שנכתבו על ידי איתנה
סורת א-נמל

ממוזער|עמוד מהקוראן המציג חלק מסורת א-נמל.
**סורת א-נמל** (בערבית: **سورة النمل**, "הנמלים") היא הסורה ה-27 בקוראן. הסורה מונה 93 פסוקים, ושמה נגזר מפסוק 18. הסורה נקראת "הנמלים" מפני שמסופר בה סיפור הקשור לשלמה המלך ולנמלים. סורת א-נמל נקראת גם סורת סולימאן (سليمان، "שלמה"), וגם טא.סין (ط.س) מפני שהיא נפתחת באותיות הללו.

הסורה מספרת גם את סיפוריהם של הנביאים משה, דוד, צאלח ולוט. עוד מדובר בסורה על אללה, מונותאיזם ותחיית המתים.

עבור השיעים, פסוק 62 מסורה זו הוא בעל חשיבות גבוהה, מפני שלפי המסורת שלהם הפסוק הזה מדבר על המהדי.

## תוכן הסורה
פסוקים 1–6 גורסים כי מי שאינו מאמין בקוראן, אינו יכול להפיק ממנו תועלת. פסוקים 7–14 עוסקים בסיפורם של משה ופרעה. פסוקים 15–44 מגוללים את סיפורם של שלמה ומלכת שבא. פסוקים 45–53 מספרים את סיפורם של צאלח ובני עמו. פסוקים 54–58 מזכירים את לוט ובני עמו. פסוקים 59–75 מתמקדים באמונתם של הערבים הפוליתאיסטים בתקופת הקדם-אסלאם. פסוקים 76–78 גורסים כי הנאמר בקוראן הוא אמת. פסוקים 76–81 טוענים כי ישנם אנשים שלא יכולים לזכות בהדרכה אלוהית, מפני שהם לכאורה עוורים מבחינה רוחנית. פסוקים 82–93 עוסקים ביום הדין.

## קישורים חיצוניים

## הערות שוליים

קטגוריה:סורות
נועה זליבנסקי

**נועה זליבנסקי** (נולדה ב-12 בינואר 1996) היא כדורסלנית ישראלית, המשחקת בעמדת רכזת/קלעית בקבוצת  בנות הרצליה. נוסף על כך, היא חלק מהסגל של נבחרת ישראל בכדורסל נשים.

## ביוגרפיה
זליבנסקי נולדה באשדוד וגדלה בתימורים. החלה לשחק כדורסל במושב, בגיל 12 עברה לשחק במחלקת הנוער של מכבי "בן" בנות אשדוד. בעונת 2008/9 זכתה באליפות הילדות ובעונת 2009/10 זכתה בגביע הילדות, מצטיינת המשחק עם 23 נקודות ובאליפות הילדות אחרי ניצחונות על מכבי רעננה. במקביל למדה בבית הספר האזורי בבאר טוביה שם זכתה עם הנבחרת ב-3 אליפויות אזוריות. בגיל 14 עברה לאקדמיית וינגיט למצוינות בספורט שם למדה ושיחקה כקפטנית שלוש שנים.

### קבוצות בוגרות
עונת 2014/15 בקבוצת מכבי "בן" בנות אשדוד הייתה עונתה הראשונה של זליבנסקי בקבוצת הבוגרות. בתום העונה הקבוצה זכתה באליפות המדינה לכדורסל נשים. בעונת 2015/16 עברה לשחק בקבוצת א.ס. רמת השרון עימה הגיעה בתום העונה לפיינל פור. בעונה שלאחר מכן עברה לשחק באליצור חולון לשתי עונות. בעונה הראשונה בקבוצה הגיעה לפיינל פור ולגמר הגביע. בעונה השנייה הגיעה למעמד גמר הגביע כאשר בחצי הגמר היא הצטיינה עם 26 נקודות. בעונת 2018/19 עברה לשחק בבני יהודה תל אביב, שם קלעה 9.8 נקודות בממוצע למשחק. בתום העונה חזרה לשחק במכבי "בן" בנות אשדוד. עונת 2019/20 הופסקה עקב משבר הקורונה כאשר אשדוד במקום השני. בעונת 2021/22 שיחקה באליצור תל אביב בליגת העל. את עונת 2022/23 החלה במדי קבוצת אלפתריה מושקאטו מאתונה בליגת העל היוונית וביורוקאפ נשים, אך חזרה לישראל בחודש נובמבר וחתמה במכבי בנות אשדוד.

### נבחרות ישראל
ב-2011 השתתפה עם הנבחרת בטורניר אליפות אירופה עד גיל 16 דרג ב'. בטורניר קלעה 10.6 נקודות למשחק, בשנה שלאחר מכן השתתפה בטורניר הכנה בצרפת עם הנבחרות החזקות ביבשת בו זכתה בחמשיית הטורניר. בהמשך אותה שנה השתתפה באליפות אירופה עד גיל 16 דרג ב' ובו קלעה 16 נקודות למשחק. ב-2014 השתתפה עם הנבחרת בטורניר אליפות אירופה עד גיל 18 דרג ב'. בטורניר קלעה 5 נקודות למשחק. ב-2015 השתתפה בטורניר אליפות אירופה עד גיל 20 דרג ב. בטורניר קלעה 3 נקודות בממוצע למשחק.

החל משנת 2017 זליבנסקי היא חלק מסגל נבחרת ישראל בכדורסל נשים.

## קישורים חיצוניים

* פרופיל השחקנית, באתר מנהלת ליגת העל בכדורסל נשים

## הערות שוליים

קטגוריה:כדורסלניות מכבי אשדוד
קטגוריה:כדורסלניות רמת השרון
קטגוריה:כדורסלניות אליצור חולון
קטגוריה:כדורסלניות בני יהודה
קטגוריה:כדורסלניות אליצור תל אביב
קטגוריה:כדורסלניות נבחרת ישראל
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:ישראליות שנולדו ב-1996
קטגוריה:ישראלים שנולדו ב-1996
שופר יעל

**שופר יעל** הוא כלי נשיפה שמקורו בקרנות היעל, המשמש לתקיעת שופר.

שופר זה נדיר ויקר שכן יעל היא חיה מוגנת והשגת הקרן אפשרית רק לאחר מותה הטבעי של החיה. הקרן מפיקה צליל ייחודי ועמוק הדומה לחצוצרה במנעד "בס". בשל צורתו, כונה "פשוט" על ידי חז"ל.

מצוות תקיעה בשופר מחייבת שימוש בשופר כפוף (מסולסל) אך שופר יעל ישר ואינו מסולסל.

על פי המשנה, שופר בעל פיה מוזהבת שימש בראש השנה בית המקדש כשלצד התוקע, תקעו גם בשתי חצוצרות.

קיימת מחלוקת הלכתית בחז"ל לגבי סוג השופר הנהוג בכל מועד. רבי יהודה למשל, פסק שביום הכיפורים של יובל תוקעים בשופר יעל ובראש השנה בשופר איל. רבי לוי פסק שיש לתקוע בשני המועדים בשופר יעל.

## ראו גם
* שופר קודו

## קישורים חיצוניים
* ד"ר משה רענן, שופר לראש השנה מקרן של יעל נובי, בלוג הספרנים

## הערות שוליים

קטגוריה:ראש השנה
קטגוריה:מוצרים מן החי
קטגוריה:כלי נגינה עתיקים
קטגוריה:יעלים
קטגוריה:שופר
קאנט 18

[ממוזער|270px|מטוס "קאנט 18", בין המצולמים: ויטוריו מוסוליני ו-ברונו מוסוליני בניו של ה[דוג'ה בניטו מוסוליני ואשתו רקלה מוסוליני]]
ממוזער|270px|מטוס "קאנט 18" דגם "18bis"
**קאנט 18** (באיטלקית: **CANT 18**) היה מטוס ימי דו-כנפי מסוג "ספינה מעופפת" וחד-מנועי שהוגדר כמטוס אימון לפרחי טיס שיועדו להטיס מטוסי נוסעים מתוצרת חטיבת כלי הטיס של יצרנית המטוסים האיטלקית **Cantieri Riuniti dell'Adriatico**  (שם רשמי: **Cantieri Riuniti dell'Adriatico C.R.D.A**) אשר אב הטיפוס ערך את טיסת הבכורה ב-1926.

מנהל התכנון והייצור היה המהנדס האווירונאוטי "Raffaele Conflenti" .

## ממאפייני "קאנט 18"

* יוצרו 29 יחידות.
* "קאנט 18" היה מטוס ימי הבנוי מגוף מרכזי בולט. גוף המטוס התאפיין בתא טייס פתוח במצב קדמי שהסתיים מאחור בזנב צלב חד צדדי ובמישור אופקי מהודק.
* תצורת הכנף הייתה דו-כנפית, עם כנפיים בגודל שווה המחוברות זו לזו על ידי סדרה של תמוכות ומוטות, כאשר התחתונה מצוידת במצוף איזון קטן.
* ההנעה הופקדה על מנוע יחיד המותקן בתצורת דחיפה על הטירה הצינורית המרכזית ומחוברת למדחף עץ דו-להבי עם גובה קבוע.
* מנוע V6 צילינדרים בטור, 7.389 ליטר מתוצרת "Isotta Fraschini"  סוג מנוע "Isotta Fraschini V.6" .
* 1 מאייד.

## גרסאות
* "18" - במטוס הורכב מנוע V6 צילינדרים מתוצרת "Isotta Fraschini"  סוג מנוע "Isotta Fraschini V.6" . יוצרו 17 יחידות.
* "18bis" - במטוס הורכב מנוע 6 צילינדרים 14.780 ליטר מתוצרת "Isotta Fraschini"סוג מנוע "Isotta Fraschini Asso 200" . יוצרו 10 יחידות.
* "18ter" - גרסה צבאית, במטוס הורכב מנוע V12 צילינדרים, 18.995 ליטר מתוצרת פיאט, סוג מנוע "Fiat A.20" . יוצרו 2 יחידות.

### ארצות שירות
* 
* 

#### שירות צבאי
* מטוס אימון - 12 יחידות סופקו ל-חיל האוויר המלכותי האיטלקי.
* מטוס אימון - 2 יחידות היו בשירות האווירי של הצי של פרגוואי (Servicio Aéronautico de la Marina Uruguaya).

#### שירות אזרחי
* מטוסי נוסעים - 25 יחידות (טייס + נוסע) שפעלו בשירות "Società Italiana Servizi Aerei"  (שם נפוץ: S.I.S.A) בבעלות ממשלת איטליה.

## ראו גם
* קאנט 6
* קאנט 10  
* קאנט 13 
* קאנט 25
* קאנט Z.511

## קישורים חיצוניים

## הערות שוליים

קטגוריה:כלי טיס איטלקיים
קטגוריה:מטוסים ימיים
קטגוריה:מטוסי אימון
קטגוריה:מטוסי נוסעים
אנה האווה

**אנה האווה** (באסטונית: **Anna Haava**; 15 באוקטובר 1864 – 13 במרץ 1957) הייתה משוררת ומתרגמת אסטונית.

## ביוגרפיה
אנה האווה נולדה בליבוניה, כפר באסטוניה, אז חלק של האימפריה הרוסית. היא למדה בבית ספר פרטי גרמני בטרטו וסיימה אותו בשנת 1864 עם הסמכה למורה.

אנה האווה החלה לכתוב שירה בהיותה בת 22. בשנת 1886 היא פרסמה את היצירות שלה בעיתון Postimees. בהמשך היא פרסמה מספר אוספי שירה שזכו לפופולריות בין דוברי אסטונית. מינה הרמה הלחינה מוזיקה לכמה מהשירים. בסך הכול לכ-200 משירי של האווה הולחנה מוזיקה.

החל משנת 1906 היא החלה לכתוב על נושאים הקשורים לאי-שוויון, אפליה ואלימות.

בשנת 1922 הייתה האווה בין המייסדות של איגוד הסופרים האסטוני.

אנה האווה הייתה פעילה עד לשנת 1954, בשנת 2008 פורסם אוסף יצירותיה, שכלל כ-700 שירים.

בתקופת אסטוניה העצמאית הוענקו להאווה מספר עיטורים, וכאשר מולדתה הייתה חלק מברית המועצות היא קיבלה תואר "סופר העם של אסטוניה הסובייטית" וקיבלה עיטור סובייטי. בשנת 1954 נערך טקס לכבודה באוניברסיטת טרטו, ואחד מרחובות העיר נקרא על שמה.

בנוסף לכתיבת שירה, אנה האווה הייתה מתרגמת לאסטונית. היא תרגמה יצירות של יוהאן וולפגנג פון גתה, פרידריך שילר והנס כריסטיאן אנדרסן.
האווה הלכה לעולמה בשנת 1957 בטרטו, ברית המועצות.

## קישורים חיצוניים

* קורות חיים 

קטגוריה:משוררות
קטגוריה:נשים אסטוניות
קטגוריה:מתרגמות מגרמנית
קטגוריה:ילידות 1864
קטגוריה:נפטרות ב-1957
תומאס ביילי אולדריץ'

**תומאס ביילי אולדריץ**' (באנגלית: **Thomas Bailey Aldrich**; 11 בנובמבר 1836, פורטסמאות', ניו המפשייר – 19 במרץ 1907, בוסטון, מסצ'וסטס) היה סופר, משורר, מבקר ועורך אמריקני. נודע כעורכו של כתב העת "The Atlantic", וכן כאחד מראשוני הכותבים בסוגת "הילד הרע".

## ביוגרפיה
אולדריץ' נולד ב-11 בנובמבר 1836 בפורטסמאות', ניו המפשייר, והיה בנם היחיד של אליאס טאפט ושל שרה ביילי אולדריץ'. בילדותו עבר יחד עם אביו לניו אורלינס, לואיזיאנה. בשנת 1849 נפטר אביו, ואולדריץ' בן ה-13 זנח את ההכנות ללימודים בקולג' ושב לפורטסמאות', שם התגורר בבית סבו. תקופת מגוריו עם סבו היוותה השראה לספרו "סיפורו של ילד רע".

בשנים 1852–1855 עבד אצל דודו בניו יורק. בתקופה זו החל לפרסם שירים וסיפורי קצרים במספר עיתונים וכתבי עת, בהם הארפרז. ב-1855 התפרסם ספר שירים ראשון פרי עטו, שזכה לתשומת לב ציבורית ולשבחים. בשנים 1856–1859 עבד כעורך משנה בכתב העת Home Journal. במקביל, עסק אולדריץ' בכתיבה; רומן הביכורים שלו התפרסם בשנת 1857, ולאחריו אסופת סיפורים קצרים וכן ספר שירים נוסף.

בשנת 1861 החל לעבוד ככתב צבאי בעיתון New York Tribune והתלווה לדיוויזיה של גנרל לואי בלנקר  מארמיית הפוטומק במהלך מלחמת האזרחים האמריקנית. ב-1862 חזר לניו יורק, וב-1863 מונה לעורך העיתון New York Illustrated News, שהדפסתו נפסקה בשלהי אותה שנה.

בשנת 1865 נישא אולדריץ', ועזב את ניו יורק לבוסטון. בבוסטון היה לעורך השבועון Every Saturday, וכן כתב ופרסם מספר ספרים, בהם "סיפורו של ילד רע" שהיה לרב-מכר.

בשנת 1874 עזב את עבודתו כעורך Every Saturday, ועבר לפונקפוג. במחצית השנייה של שנות ה-70 של המאה ה-19 נסע עם אשתו למספר טיולים באירופה. בתקופה זו כתב אולדריץ' לכתב העת The Atlantic כמעט באופן בלעדי.

במרץ 1881 נקרא להחליף את ויליאם דין האוולס  בתפקיד עורך כתב העת The Atlantic, תפקיד שהקנה לו השפעה רבה על הספרות האמריקנית. על עבודתו כעורך נאמר כי . בשנת 1890 פרש מתפקיד זה. במהלך שנות ה-90 של המאה ה-19 המשיך לכתוב ספרות, שירה ומסות, וכן טייל בעולם.

אולדריץ' נפטר ב-19 במרץ 1907 בביתו שבבוסטון.

## יצירתו שתורגמה לעברית
* .

## קישורים חיצוניים

* ALDRICH, Thomas Bailey, ערך באנציקלופדיה הביוגרפית האמריקנית 
* Aldrich, Thomas Bailey (1836-1907), באתר אוניברסיטת ליהיי 
* Thomas Bailey Aldrich, באתר The Literature Network 
* ביבליוגרפיה של תומאס ביילי אולדריץ', באתר ספריית המדינה של ניו המפשייר 
* 
* 
* 

## הערות שוליים

קטגוריה:אמריקאים ילידי ניו המפשייר
קטגוריה:משוררים אמריקאים
קטגוריה:סופרים אמריקאים
קטגוריה:עורכים אמריקאים
קטגוריה:אמריקאים שנולדו ב-1836
קטגוריה:אמריקאים שנפטרו ב-1907
לנצח יחד

"**לנצח יחד**" הוא דואט של שלמה ארצי ויובל בנאי שיצא בשנת 2016 כחלק מהאלבום "קצפת" של ארצי. השיר נכתב והולחן על ידי ארצי, ועובד על ידי בן ארצי וטל פורר.

## רקע ותוכן השיר
השיר מתמקד בבניהם של בנאי וארצי- בן ארצי ואלישע בנאי, שגם בחרו בקריירה מוזיקלית, כשאלו שרים להם ועליהם.

במסגרת ריאיון של שלמה ארצי לתחנת הרדיו 103fm אמר ארצי על הדואט עם בנאי, שבנאי הפתיע, היה מסור לדואט ושהשיר הוא "הביצוע שלו" ונראה כאילו הוא מארח את ארצי ולא ההפך, ברמה ש"בסופו של דבר הוא היה יכול לשיר את השיר לבד". צוין גם שבנאי מאוד התרגש.

## ביקורות
בתחנת הרדיו 103fm כינה אסי ישראלוף את הדואט של שלמה ארצי עם יובל בנאי "שילוב היסטרי", והתייחס אליו כמרגש ומביע קשר מרגש בין אב לבן.

יוסי חרסונסקי התייחס לקשר הקרוב בין האב לבן בשיר גם כן, והוסיף כי "בצלילים קיימת כמיהת הערגה הזו לימים שלא ישובו. זו בעיקר התרפקות רטרוספקטיבית, פחות תמיהה על שינויי הזמן". כמו כן, חרסונסקי גם התייחס להרמז בתחילת השיר לשיר The House of the Rising Sun ול"קצב הרומבה-פלמנקו", שייחס לו תחושה משמחת ומרגיעה.

## מצעדים

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי שלמה ארצי
קטגוריה:דואטים
קטגוריה:שירים בעברית
קטגוריה:שירים שנכתבו על ידי שלמה ארצי
קטגוריה:שירים שהולחנו על ידי שלמה ארצי
קטגוריה:שירים על אבות
טקס פרסי לורנס אוליבייה 2003

**טקס הענקת [[פרס אוליבייה|פרסי לורנס אוליבייה]] לשנת 2003** נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד.

## זוכים ומועמדים

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 5: *Play without Words* ו"הלילה השנים עשר"
* 4: "חשמלית ושמה תשוקה", *Contact*, *My One and Only*, "טאבו", *The Coast of Utopia* והדוד וניה
* 3: "צ'יטי צ'יטי בנג בנג", *Our House*, *Vincent in Brixton* ו-*Where Do We Live*
* 2: *Ariadne auf Naxos*, *Bombay Dreams*, *Elaine Stritch at Liberty*, "גיבור הלובי", "לולו", "גבירתי הנאווה", *Polyphonia*, *Tryst* ו"ווצק"

ההפקות הבאות זכו במספר פרסים:
* 3: "הלילה השנים עשר" ו"הדוד וניה"
* 2: "חשמלית ושמה תשוקה", "גבירתי הנאווה", *Play Without Words*, *Vincent in Brixton* ו"ווצק"

## קישורים חיצוניים
* פרסי אוליבייה לשנת 2003

קטגוריה:טקסי פרס אוליבייה
קטגוריה:2003 בממלכה המאוחדת
בימבו קולס

**ורנל אופיי "בימבו" קולס** (באנגלית: **Vernell Eufaye "Bimbo" Coles**; נולד ב-22 באפריל 1968) הוא כדורסלן עבר אמריקאי, אשר שיחק בליגת ה-NBA בין השנים 1990–2004. לאורך 14 עונותיו בליגה רשם ממוצעים כוללים של 7.8 נקודות, 3.9 אסיסטים ו-2.1 ריבאונדים למשחק.

## קריירת מכללות
קולס נולד בעיר קובינגטון, וירג'יניה, ובין השנים 1986–1990 למד באוניברסיטת וירג'יניה טק. בכל 3 עונותיו האחרונות בקבוצת הכדורסל של האוניברסיטה – ה"הוקיז" – היה הקלעי, המוסר והחוטף המוביל שלה, עם ממוצעים של 25.3 נקודות, 5.0 אסיסטים ו-2.1 חטיפות למשחק. בעת סיום לימודיו ניצב במקום הראשון בתולדות "מחוז מטרו" בסך נקודות (2,484) ואסיסטים (547) בקריירה.

## נבחרת ארצות הברית
בין עונתו השנייה לשלישית בווירג'יניה טק השתתף קולס בטורניר הכדורסל של אולימפיאדת סיאול (1988), כשחקן נבחרת ארצות הברית, לצדם של כוכבי מכללות נוספים כגון דייוויד רובינסון, דני מאנינג ודן מארלי. בטורניר זכתה ארצות הברית במדליית הארד "בלבד", לאחר שהפסידה בחצי הגמר מול נבחרת ברית המועצות, בה בלטו רימאס קורטינאיטיס, שארונאס מרצ'ולוניס וארווידאס סאבוניס. לאורך הטורניר שותף קולס בכל שמונת משחקי נבחרתו, וקלע 7.1 נקודות בממוצע למשחק.

## קריירת משחק מקצועית
בדראפט ה-NBA 1990 נבחר קולס בבחירה ה-40 על ידי סקרמנטו קינגס, ומיד הועבר בטרייד למיאמי היט. ב-5 וחצי עונותיו במיאמי פתח בכמחצית ממשחקי קבוצתו, וסייע לה להעפיל לפלייאוף בפעמיים הראשונות בתולדות המועדון – בעונות  ו-. לאורך התקופה רשם ממוצעים של 9.1 נקודות ו-4.4 אסיסטים למשחק.

באמצע עונת  הועבר עם קווין ויליס בטרייד לגולדן סטייט ווריורס, בתמורה לטים הארדוויי וכריס גאטלינג. גם בתקופתו עם הווריורס שימש לסירוגין כשחקן חמישייה וכשחקן ספסל, וקלע 7.8 נקודות בממוצע למשחק.

בערב דראפט 1999, לאחר כ-3 עונות וחצי בגולדן סטייט, הועבר לצד הבחירה העשירית בדראפט (ג'ייסון טרי) לאטלנטה הוקס, תמורת מוקי בליילוק והבחירה ה-21 (ג'ף פוסטר).

בקיץ 2000 חתם על חוזה בקליבלנד קאבלירס, במדיה שיחק עד מרץ 2003, אז שוחרר וחתם בבוסטון סלטיקס.

בעונת  שב לשחק במיאמי היט, בטרם פרש ממשחק, בגיל 36. לאורך תקופתו הכוללת עם ההיט מסר 1,961 אסיסטים בסך הכול, אשר הציבו אותו בעת פרישתו במקום השני בתולדות המועדון (אחרי טים הארדוויי).

## קישורים חיצוניים

## הערות שוליים

קטגוריה:אמריקאים ילידי וירג'יניה
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:וירג'יניה: כדורסלנים
קטגוריה:כדורסלני וירג'יניה טק
קטגוריה:בחירות דראפט של סקרמנטו קינגס
קטגוריה:כדורסלני מיאמי היט
קטגוריה:כדורסלני גולדן סטייט ווריורס
קטגוריה:כדורסלני אטלנטה הוקס
קטגוריה:כדורסלני קליבלנד קאבלירס
קטגוריה:כדורסלני בוסטון סלטיקס
קטגוריה:כדורסלני נבחרת ארצות הברית
קטגוריה:זוכי מדליית ארד אולימפית אמריקאים: כדורסל
קטגוריה:כדורסלנים באולימפיאדת סיאול (1988)
קטגוריה:אמריקאים שנולדו ב-1968
מרכז הסחר העולמי של בחריין

**מרכז הסחר העולמי של בחריין** (בערבית: **مركز البحرين التجاري العالمي**, נקרא גם **WTC בחריין** או **BWTC**) הוא קומפלקס מגדלי תאומים בגובה  והם כוללים 50 קומות. הקומפלקס תוכנן על ידי משרד האדריכלים הרב-לאומי אטקינס ובנייתו הושלמה בשנת 2008. זהו גורד השחקים הראשון בעולם שמשלב טורבינות רוח בתכנונו. טורבינות הרוח פותחו, נבנו והותקנו על ידי החברה הדנית Norwin A / S.

המבנה בנוי בסמוך לכביש המהיר קינג פייסל, ליד מגדלי הנמל הפיננסי של בחריין (BFH). מרכז הסחר הוא השני בגובהו בבחריין אחרי מגדלי התאומים של הנמל הפיננסי של בחריין.

## ארכיטקטורה
המגדלים מקושרים זה לזה באמצעות מדרכות עיליות, כאשר בכל מדרכה טורבינת רוח. הבניינים בנויים בצורת מפרש. אופן הבנייה גרם להיווצרותה של מנהרת רוח בין הבניינים.

הפרויקט זכה בפרס המועצה לבניינים גבוהים וסביבת מחיה עירונית (CTBUH) לשנת 2008 בקטגוריה - הבניין הגבוה הטוב ביותר, לפי אזור: המזרח התיכון ואפריקה. בנוסף, הוא זכה במספר פרסים על קיימות, כולל פרס LEAF לשנת 2006, ובפרס עולם הבנייה הערבי לתכנון בר-קיימא.

## בתרבות הפופולרית
בסרט מדע בדיוני בשם השמדת כדור הארץ (Annihilation Earth) מתרחשת רעידת אדמה בעיר בחריין שבה קורס המגדל.

## גלריה

קובץ:Bahrain's World Trade Center - after the showers (311240304).jpg|מרכז הסחר העולמי של בחריין והמרכז הפיננסי של בחריין נבנו בשנת 2006


## קישורים חיצוניים

* 
* מרכז הסחר העולמי של בחריין באתר המועצה לבניינים גבוהים וסביבת מחיה עירונית (CTBUH)

קטגוריה:מנאמה: מבנים
קטגוריה:בחריין: כלכלה
השמדת כדור הארץ

**השמדת כדור הארץ** (באנגלית: **Annihilation Earth**) הוא סרט טלוויזיה מסוג מדע בדיוני משנת 2009. הסרט בוים בידי ניק ליון ותוסרט על ידי רפאל ג'ורדן. בסרט משחקים לוק גוס, מרינה סירטיס וקולין סלמון. הסרט עוקב אחר ניסיונותיו של מדען לקבוע את הגורמים לפיצוץ קטלני במנגיש ולהקטין את השפעותיו ההרסניות על כדור הארץ. הסרט הוקרן לראשונה ב-12 בדצמבר 2009.

## שחקנים
* לוק גוס - דייוויד וינדהאם
* מרינה סירטיס - פקסטון
* קולין סלמון - רג'ה באשיר
* קסניה סיברג - מירן
* לואיס קליף - ניה
* יאנה מרינובה - קלריסה
* ווליסלב פבלוב - עזיז חאלד

## קישורים חיצוניים

קטגוריה:סרטים פוסט-אפוקליפטיים
קטגוריה:סרטים אמריקאיים
קטגוריה:סרטי טלוויזיה אמריקאיים
העבד הגוסס (מיכלאנג'לו)

**העבד הגוסס** (באיטלקית: **Schiavo morente**) הוא פסל שיש לא גמור של הפסל מיכלאנג'לו, שהושלם בשנת 1513. הוא נחצב בגודל טבעי (גובה 215 ס"מ) ומוצג במוזיאון הלובר בפריז.
## היסטוריה
שני פסלי העבדים, העבד המורד והעבד הגוסס, הוזמנו על ידי יורשי האפיפיור יוליוס השני בחודש מאי 1513 עבור מצבה מפוארת, שאמורה הייתה להיות מוקמת עבורו בבזיליקת פטרוס הקדוש. המצבה לא הוקמה מעולם ובמקומה הוקמה מצבה צנועה יותר (סן פייטרו אין וינקולי), ששני הפסלים לא נכללו בה. מיכלאנג'לו מסר אותם בשנת 1546 לרוברטו סטרוצי כהוקרה על שאירח אותו בנדיבות בביתו ברומא, בעת מחלתו בין השנים 1544–1546.

סטרוצי עקר לליון שבצרפת בשנת 1550 ולקח איתו את הפסלים. בשנת 1578 הם הוצגו במונמורנסי ליד פריז. בשנת 1632 נמכרו לקרדינל רישלייה שהציב אותם באחוזתו. יורשיו העבירו אותם לפריז בשנת 1749. בשנת 1793, בעקבות המהפכה הצרפתית, הפסלים הוחרמו על ידי ממשלת צרפת והועברו למוזיאון הלובר.

## תיאור היצירה
מבחינה סגנונית הפסלים נשענים על פסלים יוונים עתיקים, כמו פסל לאוקואון שהתגלה בשנת 1506 ליד רומא ואשר זוהה על ידי מיכלאנג'לו.

שני העבדים, הכלואים בשלשלאות, מבטאים רגשות שונים לחלוטין. העבד הגוסס הוא צעיר ונאה להפליא, וככל הנראה בשינה עמוקה. לעומתו, העבד המורד הוא דמות גסה יותר שכל גופה נראה מעורב במאבק אלים.

העבד הגוסס עומד בתנוחת קונטרה פוסטו מובהקת, והוא נראה במצב של עייפות מוחלטת. שתי רצועות חוצות את חזהו, הוא בקושי מזיז את זרועו האחת, בעודו אוחז את ראשו ברכות בעזרת זרועו השנייה.

13 עותקים של העבד הגוסס הוצבו במשטרת הרובע השנים-עשר של פריז.

## ראו גם
* העבד המורד (מיכלאנג'לו)

## קישורים חיצוניים

*  

## הערות שוליים

קטגוריה:מיכלאנג'לו בואונרוטי: פסלים
קטגוריה:פיסול של תקופת הרנסאנס
קטגוריה:מוזיאון הלובר: פסלים
קטגוריה:עבדות באמנות
ולדיק סנדלר

**וְלַדִיק סֵנְדְלֵר** (נולד ב-1987) הוא קומיקסאי, מאייר, כותב ומרצה ישראלי.

## קורות חיים
ולדיק סנדלר נולד ב-1987. בגיל צעיר היה מצייר במחברות הלימוד שלו, והוריו רשמו אותו לחוג ציור.

בגיל 13 היה צובע קומיקס בשביל אורי פינק, ואף מאוחר יותר צייר בשבילו קומיקס לעיתון זבנג. הקומיקס המפורסם ביותר שלו שהופיע בעיתון הוא "משפחת שיקדה", המספר על משפחה של אינדיאנים שגרה בשכונת התקווה בתל אביב.

סנדלר למד בבית הספר לאומנויות בצלאל במגמת תקשורת חזותית, שם הוציא כפרויקט הגמר שלו בהנחיית ארי פולמן את הספר "לפני שמגיעות הבחורות העירומות". בשנת 2015 יצרו אלי אשד וסנדלר סדרת רומני ריגול גרפיים בשם ההונאה הבולגרית. הרומנים פורסמו בעברית ובבולגרית, ואשד אף רואיין לתקשורת הבולגרית בעקבותיהם.

בשנת 2016 הקים את פרויקט TICP – The Israeli Cartoon Project, שבמסגרתו פורסמו עשרות קריקטורות בעלות ביקורת סאטירית נוקבת על יחסי האו"ם-ישראל מאת אמנים מובילים בישראל, בהם אורי פינק, שי צ'רקה ועוד. הקריקטורות שפורסמו הצליחו מאוד ברשת בישראל ובעולם, ואף עוררו את תגובתו של סגן דובר משרד החוץ באותו הזמן, איתן וייס.

בשנת 2017 היה סנדלר לאחד המייסדים של מגזין הקומיקס הפוליטי פרה-דוקס יחד עם אמנים מפורסים נוספים, כגון עמוס אלנבוגן, ניסים חזקיהו, נעם נדב, תמי ברנשטיין ועוד. המגזין מיועד להיות הגרסה הישראלית למד מגזין.

כיום סנדלר מרצה לאיור במחלקת לימודי הנדסאי עיצוב למדיה חדשה, אוניברסיטת אריאל.

## ביבליוגרפיה
### קומיקס שיצר
* "לפני שמגיעות הבחורות העירומות" - 2014
* "סיכון מקצועי" - 2013
* "שחייה לילית" - 2015
* "דו-קיום" - 2013
* "משפחת שיקדה" - 2004–2005

### ספרים שאייר
* BPD" - 2013"
* "אבא ואמא יושבים על קוצים", צח פלדמן, הוצאת רימונים. - 2015
* "ההונאה הבולגרית" - 2015
* "השפם המרשים של דוד אבוקדו", שחף שקד, הוצאה עצמית - 2016
* "אבוק: להיות אבא, הסיפור האמיתי", רועי אוחנה, הוצאה עצמית - 2017
* "הכל התחיל מפוק", ניב מוזס, הוצאת ספרי ניב - 2022
* "אני רואה צבעים אחרת", דליה ברנע, הוצאת ספרי ניב - 2022
* "מלכת הצפרדעים", אביבה מנשה, הוצאת ספרי ניב - 2022

## קישורים חיצוניים
* האתר של ולדיק סנדלר.
* פרויקט ההדסטארט לקומיקס BPD.
* 

## הערות שוליים

קטגוריה:קומיקסאים ישראלים
קטגוריה:מאיירים ישראלים
קטגוריה:סגל אוניברסיטת אריאל בשומרון
קטגוריה:ישראלים שנולדו ב-1987
עקיבא אייזנברג

הרב **עקיבא (בלה) אייזנברג** (בהונגרית: **Eisenberg (Béla) Akiba**; זמיאנסקה שורובצה, 30 בספטמבר 1908 – וינה, 8 באפריל 1983) היה רב הונגרי, המנהיג הראשון של הקהילה היהודית וינה לאחר מלחמת העולם השנייה.

## קורות חיים
עקיבא אייזנברג נולד לרב חיים, גדל ב (וייצן), למד בישיבות בוואץ ובפאפה. את הסמיכה לרבנות קיבל בגיל 21 מרבה של הקהילה היהודית בוואץ הרב ישעיהו זילברשטיין. סיים את בחינות הבגרות בבודפשט וזכה בסמיכה שנייה לרבנות אצל מיכאל גוטמן. למד פילוסופיה ושפות מזרחיות באוניברסיטת אטווש לוראנד בבודפשט וקיבל דוקטור לפילוסופיה בשנת 1937. לאחר סיום לימודיו החל לעבוד כמורה לדת בקהילה היהודית בפשט. שרד את השואה תוך מנוסה ומעבר ממחבוא למחבוא. לאחר מלחמת העולם השנייה בשנת 1947 מונה לרב הראשי של העיר גיור. בשנת 1948 נשא לאישה את אווה קליש בבודפשט, ואז עברו לווינה. שם קיבל על עצמו את תפקיד הרב הראשי וגם הפך למנהיג התנועה האורתודוקסית - ציונית, "המזרחי" שנוסדה בשנת 1902. בשנת 1969 העניק לו ראש המדינה האוסטרי תואר דוקטור כהוקרה על "פעילות היצירה וההוראה" שלו. בשלהי שנות ה-60 ובתחילת שנות ה-70 היה חבר בבית דין מטעם הסוכנות שגייר עולים פוטנציאליים במחנה של הסוכנות בווינה, גיורים שקבלו את הכינוי "גיורי וינה". לאחר מותו בשנת 1983 נכנס לתפקידו בנו פאול חיים אייזנברג .

## ספרות
* פול חיים אייזנברג: *Erlebnisse eines Rabbiners. Geschichte und Geschichten.* Molden Verlag, וינה, 2006. 
* אוולין אדונקה: *Der Stadttempel Wien. Geschichte - Rabbiner - Kantoren*. Jüdische Miniaturen: Spektrum jüdischen Lebens, Band 62. Hg. Hermann Simon. Hentrich & Hentrich, Teetz und Berlin 2008. 

## הערות שוליים

קטגוריה:אנשי חינוך יהודים הונגרים
קטגוריה:רבנים הונגרים
קטגוריה:תלמידי הרב ישעיהו זילברשטיין
קטגוריה:וינה: רבנים
קטגוריה:פעילים ציונים באוסטריה
קטגוריה:ניצולי השואה: הונגריה
קטגוריה:אישים הקבורים בחלקות היהודיות של בית הקברות המרכזי בווינה
קטגוריה:הונגרים שנולדו ב-1908
קטגוריה:הונגרים שנפטרו ב-1983
גאונות הניצחון (מיכלאנג'לו)

**גאונות הניצחון** (באיטלקית: **Genio della Vittoria**) הוא פסל שיש לא גמור של הפסל מיכלאנג'לו, שפוסל בין השנים 1532–1534 ומוצג בפאלאצו וקיו בפירנצה.

## היסטוריה
תאריך ביצוע העבודה אינו ברור, אבל ההערכה היא שהוא הוזמן, יחד עם "פסלי העבדים" (ארבעה פסלים בלתי גמורים שנמצאים באקדמיה לאמנות של פירנצה), על ידי יורשי האפיפיור יוליוס השני עבור מצבה מפוארת שאמורה הייתה להיות מוקמת עבורו בבזיליקת פטרוס הקדוש. המצבה לא הוקמה מעולם ובמקומה הוקמה מצבה צנועה יותר (סן פייטרו אין וינקולי) שהפסל לא נכלל בה. תיארוך הפסל מבוסס על מספר מאפיינים סגנוניים אשר קושרים אותו אל "פסלי העבדים": פיתול הגוף והאנטומיה מלאת החיים, כמו גם הפרופורציות הדומות. בנוסף, בראש האיש הצעיר נראה כתר עם עלי אלון המזכירים את סמל שושלת דלה רוברה, משפחתו של ג'וליאנו דלה רוברה, הוא האפיפיור יוליוס השני.

הפסל הושאר במצב לא גמור בסדנתו של מיכלאנג'לו לאחר שעזב את פירנצה ועבר לרומא בשנת 1534. הוא נותר בחזקת אחיינו, לאונרדו בונארוטי, אשר ניסה למכור אותו בשנת 1544 ללא אישור מדודו. לאחר מותו של מיכלאנג'לו בשנת 1564, ניסה האחיין להציב אותו על קברו בבזיליקת סנטה קרוצ'ה אך נתקל בהתנגדות מצידו של ג'ורג'ו וזארי שעיצב את מצבת הקבר. וזארי הציע למסור את הפסל לדוכס קוזימו דה מדיצ'י, כפי שאכן קרה באותה שנה.

בעוד "פסלי העבדים" הועברו לגני בובולי, "גאונות הניצחון" הועבר ל"אולם החמש מאות" של פאלאצו וקיו בפירנצה. בשנת 1868, שלוש שנים לאחר פתיחת המוזיאון הלאומי ברג'לו, נכלל הפסל באוסף הפסלים הפלורנטינים של המוזיאון. הוא הוחזר ל"אולם החמש מאות" של פאלאצו וקיו בשנת 1921.

## תיאור היצירה
הפסל אינו מתאר את רגע הלחימה אלא משמש כאלגוריה לניצחון. הוא מראה לוחם צעיר, קלע משתלשל מעבר לכתפו, שמייצג את המנצח אשר שולט במנוצח השבוי במיומנות רבה. האיש הצעיר עומד כאשר אחת מרגליו חוסמת את גופו של השבוי האזוק. הלוחם הצעיר הוא הגאון היפה והאלגנטי, בעוד שהשבוי זקן ומזוקן, גופו רופס ופניו מבטאות השלמה עם מר גורלו. טיפול פני השטח של הפסל מתאר את ההבדל בין שתי הדמויות: הצעיר מלוטש בצורה מושלמת וחצוב מכל הכיוונים, הזקן מחוספס ולא גמור, משמר חלקים מהסלע הכבד ממנו נחצב.

## קישורים חיצוניים

## הערות שוליים

קטגוריה:מיכלאנג'לו בואונרוטי: פסלים
קטגוריה:פיסול של תקופת הרנסאנס
דוד-אפולו (מיכלאנג'לו)

**דוד-אפולו** (באיטלקית: **David-Apollo**) הוא פסל שיש לא גמור של הפסל מיכלאנג'לו, שפוסל בשנת 1530 לערך ומוצג במוזיאון הלאומי ברג'לו בפירנצה.
## היסטוריה
ממוזער|מראה אחורי, צילום של פאולו מונטי משנת 1981
הפסל הוזמן עבור ארמונו הפרטי של באצ'יו ולורי, מושל פירנצה שנכפה על העיר על ידי האפיפיור קלמנס השביעי. מיכלאנג'לו הפסיק את העבודה על הפסל ועזב את פירנצה לאחר שאלסנדרו דה מדיצ'י  נעשה לדוכס העיר. לאחר מכן נכנס הפסל לאוסף של קוזימו הראשון דה מדיצ'י, הדוכס הגדול של טוסקנה והוצב בחדריו הפרטיים יחד עם בכחוס.

סימני ההיכר של סגנונו ושיטותיו של מיכלאנג'לו, הקיימים ביצירה הבלתי גמורה, תומכים בייחוס הפסל אליו. נושא הפסל מעולם לא צוין על ידי מיכלאנג'לו ומקורות היסטוריים בני זמנו חלוקים בשאלה זו: לטענת ג'ורג'ו וזארי בספרו חיי הציירים, הפסלים והאדריכלים הדגולים ביותר, זהו אפולו המוצג בזמן נטילת חץ מתוך אשפת חיצים. לעומת זאת, ברישומים של קוזימו הראשון משנת 1553 הוא מזוהה בתור דוד. החלק האחורי איננו גמור ולכן אי אפשר לדעת אם הוא מתאר אשפת חיצים או קלע. מבקרי האמנות מכנים איפוא את הפסל "אפולו-דוד" או "דוד-אפולו", כדי לציין את חוסר הוודאות. נקודה שמחזקת את הזיהוי כאפולו היא הגוף הצמיגי והבוגר, אשר מאפיין את אפולו ולא את דוד הצעיר. עם זאת, שום קשת אינה מוצגת בפסל, ואין אף חלק בלתי גמור של הפסל בעל שטח מספיק גדול עבורה.

כאשר קוזימו החזיק בפסלים החשובים ביותר של מיכלאנג'לו: (בכחוס וגאונות הניצחון), הוצב "דוד-אפולו" בגני בובולי, שם קישט גומחה ארוכה באמפיתיאטרון. בשנת 1824 הועבר הפסל לגלריית אופיצי, ובהמשך למוזיאון הלאומי ברג'לו עם פתיחתו בשנת 1865.
## תיאור היצירה
היצירה מתארת גבר עירום, עם קווי מתאר ופיתולים המאפשרים להבחין במספר רב של היבטים בגוף מנקודת מבט אחת. זרוע שמאל ורגל ימין כפופות, תוך ניגודיות עם זרוע ימין ורגל שמאל אשר שתיהן ישרות. רגל ימין ניצבת על חלק לא גמור של הפסל שייתכן כי נועד עבוד ראשו של גוליית. מאחורי הדמות מפוסל גזע עץ שמטרתו תמיכה בפסל כולו. חלק לא גמור אחר משתרע מאחור, מהמותניים כלפי מעלה לאורך הגב. התנועה החזקה של הראש שמאלה מנוגדת למתיחה הקיצונית של הזרוע הימנית. הזרוע השמאלית מבודדת את פלג הגוף העליון מהתחתון ויוצרת את אפקט הדינמיות האופייני למיכלאנג'לו.

בהנחה כי הפסל מתאר את דוד, הוא מציג הבדל בולט מהדמות המפורסמת, הספורטיבית והצעירה שהוצבה בכיכר הסניוריה. במקום להציג את כוחו הפוטנציאלי וזעמו הפנימי של הגיבור המקראי, הפסל מציג דמות כמעט מלנכולית אשר נדמה כי היא מתחרטת על הפעולה האלימה כנגד גוליית.

## קישורים חיצוניים

## הערות שוליים

קטגוריה:מיכלאנג'לו בואונרוטי: פסלים
קטגוריה:פיסול של תקופת הרנסאנס
קטגוריה:המוזיאון הלאומי ברג'לו
קטגוריה:פסלי דמויות מיתולוגיות
קטגוריה:אפולו
תמיד חלמתי (שיר)

"**תמיד חלמתי**" הוא סינגל של הזמר-יוצר הישראלי אליעד נחום, שיצא לאור ב-3 ביולי 2017, כשיר הנושא של אלבום האולפן השלישי שלו, שנקרא גם הוא בשם זה.

## רקע וכתיבה
השיר הוא בלדת פופ שנכתבה והולחנה על ידי נחום עצמו, ביחד עם ראובן ארגאי מלהקת ההיפ הופ "אקסום", בו מתאר הדובר את חלומותיו. השיר הופק על ידי נחום ביחד עם המפיק נועם עקרבי, בדומה לשאר שירי האלבום "תמיד חלמתי" ואלבומיו הקודמים של נחום, "סימן" ו"אור".

## הצלחה
השיר זכה להצלחה רבה בצאתו וזכה להשמעות רבות בתחנות הרדיו, תוך שהגיע בשיאו למקום הראשון במצעד ההשמעות ברדיו השבועי של חברת מדיה פורסט וצבר כ-186 השמעות. השיר צעד במצעד סך של כ-9 שבועות רצופים, מתוכם כ-3 שבועות במקום הראשון. במצעד ההשמעות ברדיו השנתי שערכה החברה, הגיע השיר למקום ה-40, וצבר כ-1046 השמעות באותה השנה. במצעד ההשמעות של אקו"ם, הגיע השיר למקום התשיעי.

במצעדי הפזמונים העבריים השנתיים של גלגלצ ואתר וואלה! NEWS וכאן גימל בהתאמה, הגיע השיר למקום החמישי.

נכון לספטמבר 2025 לשיר יש למעלה מ-32 מיליון צפיות ביוטיוב. וכ-1.9 מיליון השמעות ברשת הזרמת המדיה ספוטיפיי.

## משתתפים

* עיבוד והפקה מוזיקלית - נועם עקרבי, אליעד נחום
* קולות שניים - אליעד נחום, נועם עקרבי
* גיטרות אקוסטיות - נועם עקרבי, אליעד נחום
* גיטרות חשמליות - נועם עקרבי
* כלי הקשה - נועם עקרבי, אליעד נחום
* בס - דני שניידרמן
* קלידים ותכנותים - נועם עקרבי
* מיקס - נועם עקרבי

## ביקורת
לינוי משעלי מאתר "סרוגים" העניקה לשיר ביקורת חיובית ואמרה כי "מדובר כאן באחד הסינגלים הטובים של אליעד עד כה". גם אתר פרוגי ציין את השיר לחיוב, באומרו: "השיר מצוין, הכל מתחבר זה לזה בצורה מעולה והחבילה המוזיקלית הסופית טובה בהחלט. השיר מביא משהו מאוד ישיר בצורה פשוט ונכונה. סך הכל שיר מעולה, יש בו כל מה שצריך שיהיה בשיר טוב והרבה מעבר".

העיתונאי ומבקר המוזיקה דודי פטימר מאתר מעריב אונליין ציין לחיוב את ייחודו של השיר משאר שיריו של נחום, באומרו: "את השיר החדש – 'תמיד חלמתי', בלדת פופ-סול יפהפייה, מלודית והולמת היטב את יכולותיו הווקאליות של אליעד, כתב והלחין נחום יחד עם ראובן 'טדרוס' ארגאי וחושף בו פן אחר, חדש ומסקרן: לא ממוסחר, לא ממוחזר ובעיקר לא חוזר על חומריו הישנים אלא שואף להתקדם, להתעדכן ולהמציא עצמו מחדש בדרכו המיוחדת והאופיינית".

מבקר המוזיקה בן שלו מהארץ ביקר את השיר באופן שלילי, תוך שציין כי "גם כששומעים אותו בפעם הראשונה נדמה שכבר שמענו אותו" והגדיר את השיר כ"לא אחד מאותם שירים שמזכירים מאוד שיר ספציפי אחר, אלא הוא נשמע כמו שקלול של כמה תבניות שירים שמסתובבות עכשיו באוויר של המיינסטרים הישראלי".

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי אליעד נחום
קטגוריה:שירים בעברית
קטגוריה:בלדות פופ
קטגוריה:שירים שנכתבו על ידי אליעד נחום
קטגוריה:וידאו קליפים שבוימו על ידי רומן בוצ'אצקי
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
Fixing a Hole

**Fixing a Hole** הוא שיר של להקת הרוק האנגלית הביטלס מתוך אלבומם Sgt. Pepper's Lonely Hearts Club Band. הוא נכתב על ידי פול מקרטני ונחתם כלנון – מקרטני.

## כתיבה
בראיון בשנת 1968 אמר מקרטני כי השיר היה "על החור בכביש אליו הגשם נכנס, אנלוגיה ישנה וטובה - החור באיפור שלך שמאפשר לגשם להיכנס ועוצר את דעתך מלהגיע לאן שהוא ירצה."

הוא המשיך ואמר כי השורות הבאות עוסקות באוהדים שהסתובבו מחוץ לביתו ביום ובלילה, ומעשיהם הוא מצא כמרתיע: "ראה את האנשים שעומדים שם / שלא מסכימים ולעולם לא מנצחים / ותוהה למה הם לא נכנסים לדלת שלי."

חלק מהמעריצים הניחו שהשיר עוסק בהרואין בגלל סלנג הסמים "Fixing a hole",  אך מאוחר יותר אמר מקרטני כי השיר הוא "אודה לסיר".

## משתתפים
* פול מקרטני - שירה ראשית, צ'מבלו, גיטרה בס.
* ג'ון לנון - שירה ברקע, בס.
* ג'ורג' האריסון - שירה ברקע, גיטרה מובילה, מארקס.
* רינגו סטאר - תופים.
* ג'ורג' מרטין - צ'מבלו.

## קישורים חיצוניים

## הערות שוליים

קטגוריה:קצרמר שירים
קטגוריה:Sgt. Pepper's Lonely Hearts Club Band
קטגוריה:שירי הביטלס
קטגוריה:שירים באנגלית
קטגוריה:שירים על קנאביס
קטגוריה:שירי בארוק פופ
טקס פרסי אופיר לשנת 2020

**טקס פרסי האקדמיה לקולנוע ה-31** להענקת פרסי אופיר מטעם האקדמיה הישראלית לקולנוע וטלוויזיה התקיים ב-13 בנובמבר 2020, ובעקבות התפרצות נגיף הקורונה בישראל, הוענק הפרס בטקס שונה מהטקס המקובל כאשר שולב לראשונה בתוכנית "סוכן תרבות" בהנחיית קובי מידן ב-13 בנובמבר 2020 והזוכים התארחו באמצעות ועידת וידאו.

הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.

בפרס הסרט הטוב ביותר זכה "אסיה" שביימה רותי פרי-בר.
## זוכים ומועמדים
רשימת המועמדים בתחרות פורסמה ב-22 בספטמבר 2020, הסרט אסיה בבימויה של רותי פרי-בר זכה למרב המועמדויות כשהועמד ב-13 קטגוריות שונות. אחריו עם 12 מועמדויות, הסרטים "המתים של יפו" ו"שאיפה לחיים", "הנה אנחנו" (10) ו"אפריקה" (5).
הזוכים רשומים ראשונים ומודגשים בכתב **מודגש**:

## קישורים חיצוניים
* רשימת המועמדים, באתר האקדמיה הישראלית לקולנוע וטלוויזיה
* 
* 
* 
* 
## הערות שוליים

2020
קטגוריה:2020 בישראל
אהרון בן שמואל מפרנקפורט

הרב **אהרון יקל בן שמואל שור מפרנקפורט** (1620 - 1701) היה רב גרמני-יהודי וסופר עברי. מחבר הספר "בית אהרן", ספר הפניות מפסוקי התנ"ך אל ספרים שונים שדנים בהם, שנחשב לאחד הספרים החשובים ביותר בתחום.

## ביוגרפיה
אהרון בן שמואל נולד ככל הנראה בפרנקפורט על האודר, גרמניה. אביו שמואל היה רב בלייפציג, שעבר מאוחר יותר לפרנקפורט על האודר לשרת את הקהילה. משפחתו הייתה מצאצאי רבי יוסף בכור שור.

בשנותיו המוקדמות פרסם אהרון שלושה חיבורים שאינן קיימות עוד. אהרון פרסם את הספר "בית אהרן" בפרנקפורט דאודר בשנת ה'ת"ן (1690), בהיותו בגיל מתקדם. בהקדמה הוא מציין כי עבד על הספר עשר שנים, ונעזר בכמה אנשים אחרים שהעסיק בעבודה זו. הספר קיבל הסכמות מרבנים חשובים. בית אהרון מסודר על סדר התנ"ך, ומציין על כל פסוק את המקורות בהם נזכר בתלמוד הבבלי והירושלמי, במדרשים, בספר הזוהר ובספרות הדרשנית והקבלית.

הרב אהרון נפטר בשנת 1701 בפרנקפורט על האודר. בנו הבכור אברהם בן אהרון כיהן כאב בית דין של פרנקפורט על האודר ובנו השני אליעזר בן אהרון, היה ראש ישיבה בעיר. בנו של אליעזר, יצחק בן אליעזר היה גם ראש הישיבה של ישיבת פרנקפורט על האודר ואביו של אהרן בן יצחק מרכניץ וסבו של קלונימוס מהויברג.

## לקריאה נוספת
*  

## קישורים חיצוניים
* 
* 
* 
* 

## הערות שוליים

קטגוריה:רבנים גרמנים
קטגוריה:ילידי 1620
קטגוריה:נפטרים ב-1701
קטגוריה:מחברי ספרי עיון יהודים
קטגוריה:משפחת שור
קטגוריה:מתרגמים מעברית ליידיש
ג'רג' סוץ'

**ג'רג' סוץ**' (בהונגרית: **Szűcs György**; 23 באפריל 1912 – 10 בדצמבר 1991) היה כדורגלן ומאמן הונגרי, ששיחק בעמדת הקשר אחורי.

## ביוגרפיה
סוץ' נולד ב-23 באפריל 1912 בסומבטהיי שבאימפריה האוסטרו-הונגרית של אותם הימים. הקשר האחורי הצטרף ב-1932 לאויפשט שם שיחק לצד אנטל סלאי. סוץ' התפתח להיות לשחקן דומיננטי במרכז המגרש שמייצר מצבי הבקעה בזכות הדייקנות שלו במסירות. בעונתו הראשונה באויפשט, עונת 1931/32, הוא זכה באליפות ועונה אחר כך היא הפסידה את הליגה והגביע ליריבתה פרנצווארוש, שבגמר הגביע היא הובסה על ידה 1–11. קבוצתו של סוץ' התחזקה ב-1935 עם ינה וינצ'ה ולאסלו שטרנברג שעזרו להם לזכות באליפות נוספת. משם הגיעו ארבע שנים ללא תואר עד ל-1939, שם היה שותף בזכייתה בליגה ובגביע מיטרופה. שנה אחר כך ב-1940 פרש סוץ' מקריירת משחק.

במדי נבחרת הונגריה סוץ' קיבל זימון לראשונה בינואר 1934, במשחק בו כל שורת הקשרים הגיעו מאויפשט, והם הפסידו 3–1 לגרמניה. למרות הופעת הבכורה הלא מוצלחת הוא הצליח לבסס את מקומו בנבחרת כעבור כמה חודשים, והיה לשולט במרכז המגרש ההונגרי בניצחון 1–2 על אנגליה בבודפשט.

סוץ' שיחק בשני משחקי הנבחרת במונדיאל 1934 בו היא הפסידה ברבע הגמר לאוסטריה, אך לאחר מכן מצא את עצמו בתחרות על העמדה שלו מול יוזף טוראי. מונדיאל אחר כך ב-1938 סוץ' שיחק רק בהפסד בגמר לאיטליה. בסך הוא ערך 25 הופעות מבלי לכבוש שער.

## תארים
;אויפשט
*אליפות הונגריה (3): 1931/32, 1934/35, 1938/39
*גביע מיטרופה: 1939
;נבחרת הונגריה
*סגנית גביע העולם: 1938

## קישורים חיצוניים

קטגוריה:כדורגלני נבחרת הונגריה
קטגוריה:כדורגלני אויפשט
קטגוריה:כדורגלני מונדיאל 1938
קטגוריה:הונגרים שנולדו ב-1912
קטגוריה:הונגרים שנפטרו ב-1991
אהרון בן יצחק רכניץ

**אהרון בן יצחק רכניץ** היה רב ודרשן יהודי הונגרי במאה ה-18.

## ביוגרפיה
אהרון נולד בפריישטאדטל , כיום בסלובקיה, בסביבות 1740.

למד בפראג אצל רבי מאיר בומסלא. שימש דרשן בקהילת האליץ'. לאחר שעזב רבי אלעזר קאליר את קהילת רכניץ, עבר רבי אהרן לרכניץ והתמנה למרא דאתרא. בשנת 1786 הדפיס בזולצבך את ספר דרשותיו "בית אהרן". יכול להיות ששם זה היה הומאז' לחיבור של סבו (רבי אהרון בן שמואל מפרנקפורט) באותו השם.

בשנת ה'תקס"ג (1803) עלה לארץ ישראל, ושם נקבר. רבי אלכסנדר מייזליש הגיע לרכניץ לשמש כרב הקהילה במקומו.

## לקריאה נוספת
* 
* 

## קישורים חיצוניים
* 
* 
* 

;ספרו, בית אהרן:
* 
* 

## הערות שוליים

קטגוריה:מחברי ספרי דרוש
קטגוריה:עולים לארץ ישראל בשנים 1800–1881
קטגוריה:רבנים הונגרים
ג'אני פרופיטה

**ג'אני פרופיטה** (באיטלקית: **Giovan Crisostamo Profita**; נולד ב-13 באוגוסט 1960, קלטניסטה) הוא מדען איטלקי המתמחה במנהל עסקים.

## ביוגרפיה
ג'אני פרופיטה נולד בעיירה בקלטניסטה. הוא למד כלכלה ומנהל עסקים.

פרופיטה היה מרצה בספיאנצה – אוניברסיטת רומא, בשנים 2001–2006 באוניברסיטה פרטית ובאוניברסיטה של אודינה. הוא היה בין חברי צוות ההקמה של אוניברסיטת סנט קמילוס הבינלאומית למדעי הבריאות והרפואה ובהשמך מונה לרקטור שלה.

פרופיטה פרסם מספר ספרים בהקשר ליחסים בין התעשייה וקניין רוחני. בשנים 2002–2004 הוא היה אחראי על תחום הקולנוע ובמשרד למורשת תרבותית של איטליה. בשנים 2004–2005 הוא היה המנהל הכללי של ארגון המחברים ומלחינים האיטלקי.

על פעילותו הוענק לו עיטור ההצטיינות האיטלקי.

## קישורים חיצוניים

* קורות חיים

קטגוריה:כלכלנים איטלקים
קטגוריה:איטלקים שנולדו ב-1960
ולנטין בלקביץ'

**ולנטין בלקביץ**' (בבלארוסית: **Валянцін Мікалаевіч Бялькевіч**; 27 בינואר 1973, מינסק – 1 באוגוסט 2014, קייב) היה כדורגלן בלארוסי ששיחק בעמדת הקשר.

## ביוגרפיה
ולנטין בלקביץ' החל להתאמן במועדון הנוער של דינמו מינסק.

בשנת 1991 ולנטין בלקביץ' לראשונה שיחק בקבוצה הבוגרת של המועדון במסגרת אליפות ברית המועצות. הוא שיחק במועדון עד לשנת 1996. בשנת 1995 הוא זכה בתואר "כדורגלן העונה" ובקיץ 1996 עבר לדינמו קייב.

בתחילת הקריירה בקייב, ולנטין בלקביץ' ישב על ספסל אך עם חזרתו של ולרי לובנובסקי נכלל בהרכב הראשון. במסגרת הקבוצה הוא שיחק גם במשקים בינלאומיים בהם הבקיע 12 שערים.

ולנטין בלקביץ' היה חבר נבחרת בלארוס בשנים 1992-2005.

בשנת 2008 בלקביץ' קיבל אזרחות אוקראינית.

בשנת 2004 הוא התחתן עם אנה סדוקובה ולזוג נולדה בת. בשנת 2006 הזוג התגרש.

לאחר סיום קריירת המשחק ולנטין בלקביץ' עבד כעוזר מאמן של קבוצת הנוער של דינמו קייב.

בלקביץ' מת מתסחיף של קריש דם ב-1 באוגוסט 2014.

## תארים
:דינמו מינסק
* ליגת העל הבלארוסית בכדורגל: 5 פעמים
* הגביע הבלארוסי בכדורגל - פעמיים
* הסופר קאפ הבלארוסי - 1
:דינמו קייב
* ליגת העל האוקראינית בכדורגל - 8 פעמים
* הגביע האוקראיני - 7 פעמים
* הסופר קאפ האוקראיני - פעמיים
* גביע חבר המדינות - 3 פעמים.
### תארים אישיים
* כדורגלן העונה בבלארוס - 1995
* כדורגלן העשור בבלארוס - שנות ה-90 של המאה ה-20
* כדורגלן השנה באוקראינה -2001, 2003

## קישורים חיצוניים

* 

קטגוריה:כדורגלנים בלארוסים
קטגוריה:כדורגלנים אוקראינים
קטגוריה:קשרי כדורגל בלארוסים
קטגוריה:קשרי כדורגל אוקראינים
קטגוריה:מינסק: כדורגלנים
קטגוריה:כדורגלני דינמו קייב
קטגוריה:כדורגלני דינמו מינסק
קטגוריה:כדורגלני שמאחי
קטגוריה:כדורגלני נבחרת בלארוס
קטגוריה:כדורגלנים שהורשעו באימרוץ
קטגוריה:בלארוסים שנולדו ב-1973
קטגוריה:נפטרים ב-2014
קטגוריה:אישים הקבורים בבית העלמין באיקובה
רוס באטלר

**רוס פלמינג באטלר** (; נולד ב-17 במאי 1990) הוא שחקן אמריקאי. הוא התפרסם בזכות תפקידו כזאק דמפסי בסדרה של נטפליקס "13 סיבות" וכברט וויליס בסדרת הטלוויזיה "קייסי אנדרקאבר".

## ביוגרפיה
באטלר נולד בסינגפור לאם סינית-מלזית ולאב אנגלי-הולנדי. הוא היגר לארצות הברית כשהיה בן ארבע וגדל עם אמו בפיירפקס, וירג'יניה, פרוור מחוץ לוושינגטון די. סי.

הוא החל ללמוד הנדסה כימית וביו-מולקולרית באוניברסיטת מדינת אוהיו. עם זאת, הוא לא היה מרוצה מבחירתו ונשר לאחר שנה. מאוחר יותר הוא חזר לווירג'יניה, שם למד קורסים במכללה קהילתית, לפני שעבר ללוס אנג'לס בגיל 20.

## קריירה
באטלר החל לשחק בגיל 21 כשחברו שילם עבור חוג המשחק שלו. לאחר מכן החל את דרכו בתפקידים בסרטי סטודנטים ופרויקטים בעלי תקציב נמוך. הוא קיבל את תפקיד בסדרה של ערוץ דיסני, קייסי אנדרקאבר. כמו כן, שיחק במספר סרטים בערוץ דיסני, חוף מהסרטים 2 ו-Perfect High. 

בשנת 2017 הוא לוהק לתפקיד רג'י מנטל בסדרת הטלוויזיה ריברדייל. מאוחר יותר הוא לוהק כזאק דמפסי ל"13 סיבות". הוא עזב את סדרת הטלוויזיה ריברדייל בשל מחויבותו להפקה של סדרת הטלוויזיה "13 סיבות" והוחלף על ידי השחקן צ'ארלס מלטון.

בשנת 2019 הוא שיחק בסרט גיבורי העל "שאזאם!". 

הוא שיחק גם את טרבור, חברו הטוב ביותר של פיטר קווינסקי, בסרט "לכל הנערים: נ.ב. אני עדיין אוהבת אותך", שיצא בשנת 2020 בנטפליקס. 

בשנת 2020 פורסם כי באטלר יככב לצד קירנן שיפקה בסדרה לשחות עם כרישים בהפקת קוויבי.

בשנת 2023 הופיע בסרט "התמכרות מושלמת" בו הוא משחק בתפקיד ראשי, לצידה של קיאנה מדריאה. באותה השנה שיחק בסרט גיבורי העל "שהאזאם! 2: זעם האלים".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא הולנדי
קטגוריה:אמריקאים ממוצא אנגלי
קטגוריה:אמריקאים ממוצא סיני
קטגוריה:מהגרים לארצות הברית
קטגוריה:אמריקאים שנולדו ב-1990
הזוג המוזר 2

**הזוג המוזר 2** (באנגלית: **The Odd Couple II**) הוא סרט קומדיה אמריקאי משנת 1998 בבימויו של הווארד דויטש, עם ג'ק למון ווולטר מתאו בתפקידים הראשיים.

התסריט נכתב בידי ניל סיימון וזה סרט המשך להזוג המוזר משנת 1968.

זה מקרה מיוחד בסרט המשך בו נפגשים שני השחקנים הראשיים בהבדל של 30 שנה ובאותם התפקידים. זה הסרט האחרון של השניים בו הופיעו בתפקידים ראשיים. זה גם תסריטו האחרון של ניל סיימון.

העלילה היא על שני חברים/יריבים שנפגשים לאחר 17 שנה ועוברים הרפתקאות בדרכם לחתונת בנם ובתם.

הסרט הצליח פחות מקודמו הן מבחינה מסחרית וקולנועית.

## תקציר העלילה
אוסקר מדיסון (וולטר מתאו) מתגורר כעת בסרסוטה, פלורידה, עדיין כתב בייסבול ועת רוב זמנו הוא מבלה במשחק פוקר עם קשישות. באמצע המשחק מתקשר אליו בנו ברוסי (ג'ונתן סילברמן) מקליפורניה ומודיע לו שהוא מתחתון עם האנה אונגר (ליזה וואלץ), בתו של ידידו/יריבו הוותיק פליקס אונגר (ג'ק למון) המתגורר בניו יורק, אותו לא ראה 17 שנים.

הם נפגשים בנמל התעופה בלוס אנג'לס, שוכרים רכב ונוסעים לעיירה סן מלינה לחתונה. אוסקר שוכח להעמיס את מזוודתו של פליקס. הם מאבדים את הכיוון ונתקעים באמצע המדבר. פליקס נוכח לדעת כי מזוודתו חסרה. הם מתחילים לריב והמכונית מידרדרת לתהום ועולה באש. לאחר שעות של הליכה הם עוצרים משאית עם נהג היספני חביב. המשאית נעצרת במחסום משטרתי ומסתבר שהיא הסיעה עובדים בלתי חוקיים. שניהם נעצרים בעיירה סנטה מננדס אך השריף של סן מננדס (ריצ'רד ריל), משחרר אותם לאחר עדותו של הנהג.

הם נכנסים לבר ושם מתחילות אתן שתי נשים, תלמה (כריסטין ברנסקי) והולי (ג'ין סמארט). קשיש עשיר (ברנרד יוז) מציע להסיע אותם במכונית רולס רויס העתיקה והמהודרת שלו. המכונית נוסעת לאט ונעצרת כשהקשיש מת. שוטרים עוצרים אותם בחשד לשוד. הם מובאים בפני אותו שריף שמאמין לסיפורם ומשחרר אותם.

הם חוזרים לבר ונפגשים שוב עם תלמה והולי. לפתע מתפרצים הבעלים של שתי הנשים שהם רד נק, מאשימים את אוסקר ופליקס שפלירטטו עם נשותיהם ומכריחים את כולם להיכנס לרכב שנוסע לאתר בלתי ידוע.

בדרך הם נעצרים שוב על ידי מחסום משטרתי. השריף של סן מננדס רואה אותם בפעם השלישית לזעמו, ונותן להם כרטיס למטוס בתנאי שלא יראה אותם שוב לעולם.

במטוס הם פוגשים את פליס אדמס (מרי בת' פיל), גיסתו של אוסקר. היא אלמנה יפה וחביבה ופליקס שהוא גרוש שלוש פעמים, מתאהב בה ומחזר אחריה. הם מגיעים לחתונה בזמן ואוסקר משכנע ומעודד את בנו להתחתן לאחר שקיבל "רגליים קרות".

לאחר החתונה נפרדים אוסקר ופליקס. לאחר זמן מגיע פליקס לדירתו של אוסקר ומודיע לו שיחסיו עם פליס נגמרו ומבקש ממנו לגור זמן קצר בדירתו. אוסקר מהסס בהתחלה אך מסכים ופליקס מתחיל לנקות את הדירה.

## צוות השחקנים

## קישורים חיצוניים

* קדימון לזוג המוזר 2, באתר יוטיוב
* הזוג המוזר 2, באתר יוטיוב
קטגוריה:סרטי ג'ק למון
קטגוריה:סרטי הווארד דויטש
קטגוריה:סרטי המשך אמריקאיים
קטגוריה:סרטי הרפתקאות אמריקאיים
קטגוריה:סרטי וולטר מתאו
קטגוריה:סרטי פרמאונט
קטגוריה:סרטי קומדיה אמריקאיים משנת 1998
קטגוריה:סרטים באנגלית
קטגוריה:סרטים עם מוזיקה מאת אלן סילבסטרי
ברנדון פלין

**ברנדון פול פלין** (; נולד ב-11 באוקטובר 1993) הוא שחקן יהודי-אמריקאי, הידוע בתפקידו כג'סטין פולי בסדרה "13 סיבות" של נטפליקס.

## ביוגרפיה
פלין נולד וגדל במיאמי, פלורידה, שם למד בתיכון בבית הספר לאמנות העולמית החדשה. הוא סיים את לימודיו בבית הספר לאמנויות מייסון גרוס באוניברסיטת ראטגרס בניו ג'רזי בשנת 2016, עם תואר ראשון באמנויות. פלין קיבל את תפקיד המשחק הראשון שלו בעת שהיה בן 10. הוא שיחק את מר סמי בגרסה מוזיקלית של פיטר פן. פלין הוא יהודי-אמריקאי.

## קריירה
בשנת 2016 לוהק פלין לתפקיד מייק המתמחה בחסרי מוח, ובשנת 2017 שיחק את לוק בהפקת אוף ברודוויי של המחזמר Kid Victory של ג'ון קנדר וגרג פירס בתיאטרון Vineyard. בניגוד לשאר הדמויות בתוכנית, הדמות שלו לא שרה.

לפני תפקידים אלה, פלין הופיע בפרסומות ובסרטים שונים. פלין שיחק גם במחזות רבים, ביניהם מהומה רבה על לא דבר.

בפברואר 2018 הוא הצטרף לעונה השלישית של הסדרה "בלש אמיתי" בתפקיד ריאן פיטרס.

עיקר פרסומו בא לו כאשר החל לגלם משנת 2017 עד 2020, את ג'סטין פולי במשך ארבע עונות של הסדרה "13 סיבות" בשירות הסטרימינג של נטפליקס. בשנת 2020 ערך פלין את הופעת הבכורה שלו בסרט הקולנוע העצמאי "מבט קטלני", שיחק גם בסדרת האימה של נטפליקס "ראצ'ד" את הנרי אוזגוד, הסדרה המבוססת על הספר והסרט "קן הקוקייה" מאת הסופר קן קיזי ומהווה פריקוול עבורם.

באפריל 2021 לוהק לתפקיד בסרט הקולנוע "מעורר השאול" לצד השחקן דרו סטארקי.

## חיים אישיים
פלין הוא הומוסקסואל מוצהר. הוא היה בזוגיות עם הזמר/ת הבריטי/ת סם סמית' מ-2017 עד לפרידתם ב-2018

בספטמבר 2017, בפוסט באינסטגרם, מחה פלין נגד הצבעה "לא" לנישואים חד מיניים באוסטרליה.

בתחילת נובמבר 2024, נישא ברנדון לג'ורדן טנהיל .

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:מיאמי: אישים
קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:להט"בים יהודים אמריקאים
קטגוריה:בוגרי אוניברסיטת ראטגרס
קטגוריה:אמריקאים שנולדו ב-1993